Diari Oficial de la Generalitat Valenciana


Sumari del DOGV 5896, del 19-11-2008 (2008/12032)

Assumpte civil 000269/2006. Notificació de la sentència a Antonia Nicolova Raleva.
----------------------------------------------------------------------------------

### Dades del document

Número de DOGV
:   5896

Data del DOGV
:   19-11-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/12053


Data del document
:   13-05-2008

Organisme emissor
:   Jutjat de Primera Instància Número 2 de Moncada

Tipus de document
:   Edicte

Descriptors 

:   * sistema judicial

Assumpte civil 000269/2006. Notificació de la sentència a Antonia Nicolova Raleva. [2008/12294]  
Judici: divorci contenciós 000269/2006  
Part demandant: Alfredo Martínez Meneses.  
Part demandada: Antonia Nicolova Raleva.  
Sobre: divorcis no consensuats.  
En el judici esmentat s'ha dictat la sentència número 64/08 de data 7 d'abril de 2008, que té la dispositiva, literalment, com es diu:   
«Dispositiva  
Estime parcialment la demanda plantejada per Alfredo Martínez Memeses, representat per la procuradora Cristina Coscolla Toledo, contra Antonia Nicolova Raleva, i declare dissolt per causa de divorci el matrimoni contret pels cònjuges esmentats, amb tots els efectes legals, i acorde l'adopció de les mesures definitives següents:  
1a L'atribució de la guàrdia i custòdia dels fills menors del matrimoni al seu pare Alfredo Martínez Memeses, però exercint conjuntament ambdós progenitors la pàtria potestat.  
2a El progenitor no custodi podrà gaudir de la companyia dels fills menors d'edat, en un cap de setmana cada dos mesos, de divendres a diumenge, des de l'eixida del col·legi fins al diumenge a les 20.00 hores, de mutu acord entre els progenitors.   
3a Antonia Nicolova Raleva contribuirà com a prestació per aliments pels fills del matrimoni, pagant a l'espòs, per mesos anticipats i dins dels cinc primers dies de cada mes, la quantitat mensual de 350 euros, 175 euros per fill; esta suma pecuniària serà anualment actualitzada segons la variació que experimente en relació amb l'IPC.   
4a Les despeses extraordinàries seran satisfetes a mitges entre ambdós progenitors amb l'acord previ entre estos.   
5a Es dissol la societat legal de guanys.  
Tot això sense fer una condemna especial en les costes d'este procediment.  
Una vegada siga ferma esta resolució, trameteu-ne una testimoniança al registre civil on figure inscrit el matrimoni, perquè s'anote al marge.  
Esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial s'anotarà en el llibre corresponent, i de què s'unirà una testimoniança a les actuacions originals, i que es notificarà a les parts, fent-los saber que contra esta sentència podran preparar en este Jutjat un recurs d'apel·lació, dins dels cinc dies següents a la notificació. Ho pronuncie, mane i firme.  
Publicació. La sentència anterior va ser llegida i publicada pel magistrat jutge que la va dictar, en la forma legal, i en el mateix dia de la seua data. En done fe».  
Atés que es desconeix el domicili o residència actuals de la part demandada, mitjançant la provisió de data 13 de maig de 2008 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte al tauler d'anuncis del Jutjat i en el Diari Oficial de la Comunitat Valenciana, per a dur a terme la diligència de notificació de sentència a Antonia Nicolova Raleva.  
Moncada, 13 de maig de 2008.- La secretària judicial: Ana María Lillo Sánchez.